Iker Casillas

Iker Casillas Fernández (20. máj 1981, Madrid, Španielsko) je bývalý španielsky futbalový brankár, naposledy hráč portugalského klubu FC Porto(do ktorého prestúpil v lete 2015) a v Španielskom národnom futbalovom mužstve, roku 2008 doviedol Španielske národné mužstvo do ich prvých Majstrovstiev Európy po 44 rokoch, do výhry Majstrovstiev sveta, ktoré vyhrali po prvýkrát a kde bol menovaný za najlepšieho brankára turnaja. V roku 2012 vyhral opäť Majstrovstvá Európy.
Casillas bol dvakrát nominovaný na ocenenie Európsky futbalista roka, pričom v roku 2008 skončil na 4. mieste a v roku 2009 získal viac hlasov ako ktorýkoľvek iný brankár. Koncom roku 2009 bol zvolený do Tímu roka UEFA už tretí krát po sebe.
Mladosť.
Narodil sa v Madride José Luisovi Casillasovi, zamestnancovi Ministerstva školstva a kaderníčke Maríi del Carmen Fernándezovej Gonzálezovej. Obaja jeho rodičia emigrovali z Navalacruz v provincii Ávila. Casillas má o sedem rokov mladšieho brata, ktorý sa volá Unai, a v súčasnosti hrá ako stredopoliar za klub CD Móstoles.
Real Madrid.
Casillas začal v juniorskom tíme Realu Madrid počas sezóny 1990/1991. Dňa 27. novembra 1997, keď mal 16 rokov, bol povolaný do zápasu proti Rosenborgu v Lige majstrov UEFA. V roku 2000 sa stal najmladším brankárom, ktorý sa kedy dostal do finále v Lige majstrov UEFA, kde Real Madrid porazil Valenciu 3–0, čo bolo iba štyri dni pred jeho 19. narodeninami.
Sezóna 2007/2008 bola plodná pre Casillasa a to hlavne kvôli získaniu 31. titulu La Ligy a nesporne iba 32 gólmi v 36 zápasoch potvrdil zisk trofeje Ricarda Zamoru. Casillas podpísal rozšírenie zmluvy, ktorá vyprší v roku 2012. Jeho výkony mu po druhýkrát priniesli miesto v Tíme roka UEFA.
Casillas hral svoj 600. zápas za Real Madrid dňa 22. januára 2012 vo víťaznom zápase 4–1 proti Athletic Bilbao.
Dňa 2. mája 2012 Casillas zaistil svoj 5. titul La Ligy a prvý v pozícii kapitána Realu Madrid víťazstvom 3–0 nad Bilbaom.
Reprezentačná kariéra.
Casillas debutoval v národnom mužstve v úrovni do 17 rokov. V 16 rokoch bol najmladším hráčom v tíme Španielska, ktorý skončil na 3. mieste v Majstrovstvách sveta vo futbale hráčov do 17 rokov, ktoré sa konali v Egypte. Neskôr sa stal kapitánom tohto mužstva. O dva roky neskôr vyhral s národným tímom Majstrovstvá sveta vo futbale hráčov do 20 rokov 1999 a UEFA-CAF Meridian Cup.
Dňa 5. septembra 2009 po výhre 5–0 nad Belgickom v kvalifikačnom zápase na Majstrovstvá sveta vyrovnal národný rekord Andoniho Zubizarretu 56 zápasov bez inkasovaného gólu a počas ďalšieho zápasu Španielska proti Estónsku dňa 9. septembra 2009 prekonal Zubizarretu. O dva mesiace neskôr mal Casillas svoj 100. zápas pre Španielske národné mužstvo vo vyhratom priateľskom zápase proti Argentíne.
Dňa 11. júla 2010 bol kapitánom Španielska pri dosiahnutí prvého titulu Majstrovstiev sveta v histórii Španielska vo vyhratom zápase 1–0 proti Holandsku.
Dňa 1. júla 2012 sa stal Iker Cassilas prvým hráčom, ktorý dosiahol 100 reprezentačných víťazstiev za svoju krajinu. Takisto je držiteľom rekordu 509 minút bez inkasovaného gólu v Majstrovstvách sveta vo futbale 2010, čím prekonal Dina Zoffa, ktorý si dlhú dobu udržiaval 494 minút bez inkasovaného gólu.